Komission asetus (ETY) N:o 1381/87, annettu 20 päivänä toukokuuta 1987, kalastusalusten merkitsemistä ja asiakirjoilla todistamista koskevista yksityiskohtaisista erityissäännöistä



Virallinen lehti nro L 132 , 21/05/1987 s. 0009 - 0010

Suomenk. erityispainos Alue 4 Nide 3 s. 0003

Ruotsink. erityispainos Alue 4 Nide 3 s. 0003



KOMISSION ASETUS (ETY) N:o 1381/87, annettu 20 päivänä toukokuuta 1987, kalastusalusten merkitsemistä ja asiakirjoilla todistamista koskevista yksityiskohtaisista erityissäännöistä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tietyistä kalastustoiminnan valvontatoimenpiteistä 29 päivänä kesäkuuta 1982 annetun neuvoston asetuksen (ETY) N:o 2057/82(), sellaisena kuin se on viimeksi muutettuna asetuksella (ETY) N:o 4027/86(), ja erityisesti sen 13 artiklan, sekä katsoo, että asetuksen (ETY) N:o 2057/82 4 artiklan e ja f alakohdissa säädetään kalastusalusten merkitsemistä, tunnistamista ja todistamista koskevien säännösten antamisesta, on tarpeen vahvistaa jäsenvaltioiden kalastusalusten sekä pyydysten merkitsemistä ja tunnistamista koskevat yhteiset säännöt, jotta alukset ja pyydykset olisivat helposti tunnistettavis|sa,on tarpeen, että kalastusaluksen olennaiset tuntomerkit selviävät tarkastuksen yhteydessä esitettävistä asiakirjoista, on tarpeen, että tietyissä kalastusaluksissa säilytettäisiin viralliset asiakirjat, joissa ilmoitetaan kalaruumien ja jäähdytettyjen merivesisäiliöiden tilavuus aluksessa olevien saaliiden tarkan määrän arvioimisen mahdollistamiseksi, asetuksen (ETY) N:o 2057/82 14 artiklan mukaan jäsenvaltiot voivat toteuttaa yhteisön vähimmäisvaatimukset ylittäviä kansallisia valvontasäännöksiä, mikäli ne ovat yhteisön lainsäädännön sekä yhteisen kalastuspolitiikan mukaisia, ja tässä asetuksessa säädetyt toimenpiteet ovat kalavarojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Jäsenvaltion lipun alla purjehtivat tai siellä rekisteröidyt kalastusalukset on merkittävä seuraavasti: 1) Sataman tai alueen, jossa alus on rekisteröity, kirjain/kirjaimet sekä rekisterinumero(t) on maalattava tai merkittävä aluksen keulan molemmille puolille niin ylös kuin mahdollista vedenpinnan yläpuolelle niin, että ne näkyvät mereltä ja ilmasta käsin, ja niiden värin on erotuttava taustasta, jolle ne ovat maalatut. Aluksen pituuden ollessa yli 10 metriä mutta alle 17 metriä kirjainten ja numeroiden korkeuden on oltava vähintään 25 senttimetriä ja leveyden vähintään 4 senttimetriä. Aluksen pituuden ollessa yli 17 metriä kirjainten ja numeroiden korkeuden on oltava vähintään 45 senttimetriä ja leveyden vähintään 6 senttimetriä. Lippuvaltio voi vaatia kansainvälisen kutsumerkin (IRCS) tai rekisterinumeroiden tai -kirjainten maalaamista selvästi ohjaushytin katolle niin, että ne näkyvät hyvin ilmasta käsin, ja erottuvat taustasta, jolle ne ovat maalatut. 2) Käytettävät kontrastivärit ovat 1 päivästä tammikuuta 1990 lähtien valkoinen ja musta. 3) Alukseen maalattuja tai merkittyjä kirjaimia ja numeroita ei saa hangata pois, muuttaa, tehdä mahdottomiksi lukea, peittää tai piilottaa. 2 artikla 1. Jäsenvaltion lipun alla purjehtivissa tai jäsenvaltiossa rekisteröidyissä aluksissa kuljetettaviin pieniin veneisiin on merkittävä sen aluksen kirjain/kirjaimet ja numero(t), johon ne kuuluvat. 2. Merkkipoijuihin ja muihin vastaaviin pinnalla kelluviin esineisiin, joiden tarkoituksena on osoittaa pyydysten sijainti, on aina merkittävä selvästi sen aluksen kirjain/kirjaimet ja numero(t), johon ne kuuluvat. 3 artikla 1. Jokaisessa yli 10 metrin pituisessa kalastusaluksessa on oltava aluksen rekisteröinnin suorittaneen jäsenvaltion toimivaltaisen viranomaisen luovuttamat asiakirjat, joiden on sisällettävä ainakin seuraavat tiedot: - aluksen nimi, mikäli aluksella on sellainen, - sataman tai alueen, jossa alus on rekisteröity, kirjain/kirjaimet sekä rekisterinumero(t), - aluksen kansainvälinen kutsumerkki, mikäli aluksella on sellainen, - omistajan/omistajien ja tarvittaessa rahtaajan/rahtaajien nimet ja osoitteet, - aluksen pituus, sen moottorin teho sekä 1 päivänä tammikuuta 1987 tai sen jälkeen käyttöön otettujen alusten osalta aluksen käyttöönottopäivämäärä. 2. Yli 17 metrin pituisissa aluksissa on säilytettävä ajan tasalla olevat hyväksytyt piirustukset tai kuvaukset niiden kalaruumista ja kaikista jäähdytetyistä merivesisäiliöistä sekä tieto niiden varastointikyvystä kuutiometreinä ilmoitettuna. Kaikissa aluksissa, joissa on jäähdytettyjä merivesisäiliöitä, on säilytettävä asiakirja, johon on merkitty niiden säiliöiden tilavuus kuutiometreinä 10 senttimetrin välein mitattuna. Toimivaltaisen viranomaisen on hyväksyttävä edellä kahdessa kohdassa tarkoitetut asiakirjat. 3. Toimivaltaisen viranomaisen on hyväksyttävä kaikki 1 ja 2 kohdissa tarkoitetuissa asiakirjoissa olevien tuntomerkkien muutokset, ja muutosten suoritustapa on selitettävä selkeästi. 4. Toimivaltaisen viranomaisen luovuttamiin asiakirjoihin, lukuun ottamatta pituuteen ja moottorin tehoon liittyviä, tämän artiklan säännöksiä sovelletaan 1 päivästä tammikuuta 1990. Pituutta ja moottorin tehoa koskevia säännöksiä sovelletaan 1 päivänä lokakuuta 1987 tai sen jälkeen käyttöön otettujen tai muutettujen kalastusalusten osalta 1 päivästä tammikuuta 1990 ja muiden kalastusalusten osalta 18 päivästä heinäkuuta 1994. Aluksen omistaja hyväksyy ja allekirjoittaa asiakirjat 1 päivään tammikuuta 1990 tai tarvittaessa 18 päivään heinäkuuta 1994 asti sekä tällaisten asiakirjojen puuttuessa. 5. Tässä artiklassa tarkoitetut valvontatarkoituksiin käytettävät asiakirjat on laadittava jäsenvaltion valvontaviranomaisten pyynnöstä. 4 artikla Tämä asetus tulee voimaan 1 päivänä lokakuuta 1987. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä toukokuuta 1987. Komission puolesta António CARDOSO E CUNHA Komission jäsen () EYVL N:o L 220, 29.7.1982, s. 1 () EYVL N:o L 376, 31.12.1986, s. 4